പോലീസ് സ്മൃതിദിനത്തിന്റെ ഭാഗമായി പ്രദര്ശനം ആലപ്പുഴ: ജില്ലാപോലീസ് സ്മൃതി ദിനത്തിന്റെ ഭാഗമായി ജില്ലാ പോലീസിന്റെ ആയുധങ്ങള്, പോലീസ് നായകള്, പോലീസ് യൂണിഫോമുകള്, പോലീസുമായി ബന്ധപ്പെട്ട ചിത്രങ്ങള് തുടങ്ങി പൂര്വകാലത്ത് ഉപയോഗിച്ചിരുന്നതും ഇപ്പോള് ഉപയോഗിച്ചുവരുന്നതുമായ വസ്തുക്കളും പോലീസിന്റെ ചരിത്രം എന്നിവ ഉള്പ്പെടുത്തി പൊതുജനങ്ങള്ക്കായുള്ള പ്രദര്ശനം നടത്തി. പ്രദര്ശനം ആലപ്പുഴ ജില്ലാ പോലീസ് മേധാവി ജി. ജയ്ദേവ് ഉദ്ഘാടനം ചെയ്തു. അഡീഷണല് എസ്പി സുനില്കുമാര്, ഡെപ്യൂട്ടി കമാണ്ടന്റ് വി. സുരേഷ്ബാബു, ഡിവൈഎസ്പി ബിനുകുമാര് എന്നിവര് ചടങ്ങില് പങ്കെടുത്തു. സ്മൃതി ദിനത്തിന്റെ ഭാഗമായി 26 മുതല് 30 വരെ ജില്ലാ പോലീസും മെഡിക്കല് വിദ്യാഭ്യാസ വകുപ്പും ചേര്ന്ന് രക്തദാനവും നടത്തും. 31 പതാക ദിനമായി ആചരിക്കും. ജില്ലയിലെ എല്ലാ പോലീസ് ഓഫീസിലും പതാക ഉയര്ത്തും.